|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ‏ירושלים, כ"ה בתשרי, תשפ"ב  20 באוקטובר 2022 |

הודעה לעיתונות:

**נסיעת נגיד בנק ישראל, פרופ׳ אמיר ירון לכנס השנתי של קרן המטבע והבנק העולמי בארה"ב**

נגיד בנק ישראל, פרופ׳ אמיר ירון, שב ארצה ביום ג' מנסיעתו לכנס השנתי של קרן המטבע והבנק העולמי בארה"ב.

הנגיד השתתף במספר סמינרים ופורומים מקצועיים וקיים סדרת פגישות עם בכירי קרן המטבע והבנק העולמי, נגידי בנקים מרכזיים וכן עם כלכלנים מהמובילים בעולם. בפגישות נידונו ההתפתחויות הכלכליות השונות בעולם, אתגרי האינפלציה העולמית, השפעת הפיחות על העולם המתפתח, פיתוח של כלכלה ירוקה, ההתפתחויות הכלכליות בישראל ועוד.

במהלך הביקור הוענקה לנגיד אות ההוקרה על בחירתו כאחד מהנגידים המצטיינים בעולם לשנת 2022 מהמגזין הבינלאומי Global Finance, המדרג מדי שנה את נגידי הבנקים המרכזיים (מצורף [קישור לראיון](https://www.gfmag.com/topics/news/amir-yaron-interview-09-29-2022) שקיים המגזין עם הנגיד ותמונה ממעמד קבלת אות ההוקרה, קרדיט:Global Finance).